জন্ম ১৯৭০ সালের ৩০ নভেম্বর, বাঙলাদেশের সিলেট জেলার মাতৃমঙ্গলে। আর পৈতৃক নিবাস বিশ্বনাথে। মূলত কবি। পাশাপাশি তিনি কথাসাহিত্যিক, গদ্যকার, ক্রিটিক, দার্শনিক ভাষ্যকার।তার কবিতা থেকে গানও সৃষ্টি হয়েছে। তিনি অনিয়মিত ভাবে সম্পাদনা করেন চিন্তা ও চিন্তকের একটি ছোটোকাগজ নাম ‘ধীস্বর’। তার গ্রন্থ সংখ্যা ১০ এর অধিক। তার আটটি কাব্যগ্রন্থের সংকলন এক মলাটে ‘বিদ্যুতের বাগান সমগ্র’ নামে পাওয়া যায়। তার প্রকাশিত দুইটি উপন্যাস ‘কাফের’ এবং ‘জ্যোৎস্নার বেড়াল’ আমাদের অন্য এক পোয়েটিক-ফিকশনের জগতে নিয়ে যায়। এছাড়া তার আরো প্রায় দশটা পাণ্ডুলিপি প্রকাশের অপেক্ষায়। তিনি জীবনের প্রয়োজনে দীর্ঘদিন রাশিয়ার মস্কোতে ঘুরাঘুরি জীবন ও জীবিকার এক পর্যায়ে যুক্তরাজ্যের বার্মিংহামে চলে যান। আর সেখানে দীর্ঘ ২৩ বছর ধরে বসবাসের পরও তার কবিতা হয়ে উঠেনি বিদেশি কবিতা।